Сергей Петрович Сорокин

Сергей Петрович Сорокин (21 қаңтар 1959https://footballfacts.ru/person/48308) — КСРО-лық және қазақстандық футболшы, жартылай қорғаушы. Шабуыл шебінде де ойнаған.

 Карьерасы 
Теміртау футболының түлегі. 1978-79 жылдары теміртаулық "Болат" клубы сапында КСРО екінші лигасында ойнады.

1979 жылдың ортасында "Қайратқа" ауысты. Бірақ қайраттықтар сапындағы тұңғыш ойынын 1980 жылғы маусымда ғана өткізді, 7 наурызда Кутаисидің "Торпедосына" қарсы КСРО кубогында алматылық клубтың намысын қорғады. 17 сәуірде "Динамо" (Минск) клубына қарсы КСРО жоғары лигасында тұңғыш рет алаңға шықты.

1981-85 жылдара Жамбылдың "Химик" клубында ойнады.

1986 жылы "Шахтерға" ауысты, бірақ маусым ортасында "Қайратқа" қайта шақырылды. 22 маусымда "Жальгирис" қақпасына жоғары лигадағы тұңғыш голын соқты. Екінші голын сол жылы қазанда "Шахтер" (Донецк) қақпасына енгізді, бұл ойында "Қайрат" 2:0 есебімен жеңіске жетті.

1987 жылы "Қайраттың" қосалқы құрамында отырып қалды, КСРО чемпионатында 7 ойында ғана алаңға шықты.

1988 жылы Целиноградтың "Целинник" клубына ауысты.

1991 жылы "Қайсар" футболшысы атанды. 1992 жылы Қазақстанның тұңғыш чемпионатында туған клубы "Болат" сапында ойнады.

1995 жылы карьерасын аяқтады. 
 Дереккөздер 

 Сілтемелер 

Санат:КСРО футболшылары
Санат:Шахтер-Болат ФК ойыншылары
Санат:Қазақстан футболшылары
Санат:Қайрат ФК ойыншылары
Санат:Тараз ФК ойыншылары
Санат:Шахтер Қарағанды ФК ойыншылары
Санат:Жеңіс ФК ойыншылары
Санат:Қайсар ФК ойыншылары